Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: engedélyt adott. A letiltás azonban — bár a jelenlegi szabályozás [Nytv. 2. § (1) bek., 146/1993. (X. 26.) Korm. rendelet
Paragraph Index: 989

(1) bekezdésének b) pontja alapján igazolt joga érvényesítése vagy kötelezettsége teljesítése érdekében kérheti. E kérdésben álláspontom kialakítása előtt megkerestem a Központi Nyilvántartó és Választási Hivatal vezetőjét. Válaszában a hivatalvezető-helyettes arról tájékoztatott, hogy a személyiadat- és lakcímnyilvántartás jelenlegi informatikai rendszere miatt „a tiltás csak általános jelleggel érvényesíthető, tehát nem kezelhető olyan módon, hogy a polgár által meghatározott adatkezelővel szemben ne legyen hatályos”. A jelenleg tervezés alatt álló, várhatóan 2002-re elkészülő „Népesség 2000” elnevezésű rendszerben lehetőség nyílik majd a letiltás differenciált érvényesítésére is. Az idézett feltétel nagymértékben korlátozza a polgár információs önrendelkezési jogának gyakorlását, hiszen — mivel a polgár nem tartózkodhat csak az OTP Rt.-vel szemben a letiltás jogától, ezért a szerződés fennállta alatt letiltási jogával egyáltalán nem élhet: ez pedig arra vezet, hogy akarata ellenére válhat például direkt marketing tevékenység célpontjává. A bank részéről ugyanakkor méltányolható az az igény, hogy üzleti kockázatát csökkentse azzal, hogy ügyfele adatainak hitelességét a szerződés teljesedéséig ellenőrizhesse. Ehhez azonban nincs szükség az idézett feltételre: az Nytv. 20. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes